Са Португалијом је наступио на Европском првенству 2004, када су као домаћини стигли до финала где је Португалија неочекивано изгубила од Грчке. Био је учесник на Светском првенству 2006. године, где су завршили на четвртом месту. На Европском првенству 2008. године постигао је гол против Немачке у четвртфиналу. Наступио је још на Европском првенству 2012 и Светском првенству 2014. године. Укупно је одиграо 71 утакмицу у дресу са државним грбом и постигао 27 голова.